--　-雪一更　聒碎乡心梦不成　故园无此声　如梦令　万帐穹庐人醉　星影摇摇欲坠　归梦隔狼河　又被河声搅碎　还睡　还睡　解道醒来无味　浣溪沙　谁念西风独自凉　萧萧黄叶闭疏窗　沉思往事立残阳　被酒莫惊春睡重　赌书消得泼茶香　当时只道是寻常　木兰词　拟古决绝词柬友　人生若只如初见　何事秋风悲画扇.--　-等闲变却故人心　却道故人心易变　骊山语罢清宵半　泪雨零铃终不怨　何如薄幸锦衣郎　比翼连枝当日愿　菩萨蛮　朔风吹散三更雪　倩魂犹恋桃花月　梦好莫催醒　由他好处行　无端听画角　枕畔红冰薄　塞马一声嘶　残星拂大旗　采桑子　凉生露气湘弦润　暗滴花梢　帘影谁摇　燕蹴丝上柳条　舞〔昆鸟〕镜匣开频掩　檀粉慵调　朝泪如潮　昨夜香衾觉梦遥.--　-又　白衣裳凭朱栏立　凉月〔走坐〕西　点鬓霜微　岁晏知君归不归　残更目断传书雁　尺素还稀　一味相思　准拟相看似旧时　又　而今才道当时错　心绪凄迷　红泪偷垂　满眼春风百事非　情知此后来无计　强说欢期　一别如斯　落尽犁花月又西　又　谁翻乐府凄凉曲　风也萧萧　雨也萧萧　瘦尽灯花又一宵.--　-不知何事萦怀抱　醒也无聊　醉也无聊　梦也何曾到谢桥　又　桃花羞作无情死　感激东风　吹落娇红　飞入窗间伴懊侬　谁怜辛苦东阳瘦　也为春慵　不及芙蓉　一片幽情冷处浓　又　谢家庭院残更立　燕宿雕粱　月度银墙　不辨花丛那瓣香　此情已自成追忆　零落鸳鸯　雨歇微凉　十一年前梦一场.--　-临江仙　寒柳　飞絮飞花何处是　层冰积雪摧残　疏疏一树五更寒　爱他明月好　憔悴也相关　最是繁丝摇落后　转教人忆春山　湔裙梦断续应难　西风多少恨　吹不散眉弯　酒泉子　谢却荼蘼　一片月明如水　篆香消　尤未睡　早鸦啼　嫩寒无赖罗衣薄　休傍阑干角　最愁人　灯欲落　雁还飞　浪淘沙.--　-红影湿幽窗　瘦尽春光　雨余花外却斜阳　谁见薄衫低髻子　还惹思量　莫道不凄凉　早近持觞　暗思何事断人肠　曾是向他春梦里　瞥遇回廊　鹧鸪天　背立盈盈故作羞　手挪梅蕊打肩头　欲将离恨寻郎说　待得郎归恨却休　云澹澹,水悠悠　一声横笛锁空楼　何时共泛春溪月　断岸垂杨一叶舟　浪淘沙　夜雨做成秋　恰上心头　教他珍重护风流　端的为谁添病也.--　-更为谁羞　密意未曾休　密愿难酬　珠帘四卷月当楼　暗忆欢期真似梦　梦也须留　蝶恋花　又到绿杨曾折处　不语垂鞭　踏遍清秋路　衰草连天无意绪　雁声远向萧关去　不恨天涯行役苦　只恨西风吹梦成今古　明日客程还几许　沾衣况是新寒雨　河传　春浅,红怨　掩双环,微雨花间　画闲,无言暗将红泪弹　阑珊,香销轻梦还　斜倚画屏思往事　皆不是　空作相思字.--　-忆当时,垂柳丝　花枝,满庭蝴蝶儿　青衫湿　近来无限伤心事　谁与话长更　从教分付　绿窗红泪　早雁初莺　当时领略　自尽断送　总负多情　忽疑君到　漆灯风〔风占〕　痴数春星　南乡子　为忘妇题照　泪咽更无声　止向从前悔薄情　凭仗丹青重省识　盈盈　一片伤心画不成　别语忒分明　午夜鹣鹣梦早醒　卿自早醒侬自梦.--　-更更　泣尽风前夜雨铃　菩萨蛮　春云吹散湘帘雨　絮黏蝴蝶飞还住　人在玉楼中　楼高四面风　柳烟丝一把　暝色笼鸳瓦　休近小阑干　夕阳无限山　菩萨蛮　为春憔悴留春住　那禁半霎催归雨　深巷卖樱桃　雨余红更娇　黄昏清泪阁　忍便花飘泊　消得一声莺　东风三月情　菩萨蛮　催花未歇花奴鼓　酒醒已见残红舞.--　-不忍覆余觞　临风泪数行　粉香看欲别　空胜当时月　月也异当时　凄清照鬓丝　菩萨蛮　问君何事轻离别　一年能几团栾月　杨柳乍如丝　故园春尽时　春归归不得　两桨松花隔　旧事逐寒朝　啼鹃恨未消　菩萨蛮　晶帘一片伤心白　云鬟香雾成遥隔　无语问添衣　桐阴月已西　西风鸣络纬　不许愁人睡　只是去年秋　如何泪欲流.--　-清平乐　风鬟雨鬓　偏是来无准　倦倚玉阑看月晕　容易语低香近　软风吹过窗纱　心期便隔天涯　从此伤春伤别　黄昏只对梨花　清平乐　弹琴峡题壁　泠泠彻夜　谁是知音者　如梦前朝何处也　一曲边愁难写　极天关塞云中　人随雁落西风　唤取红巾翠袖　莫教泪洒英雄　金缕曲　赠梁汾.--　-德也狂生耳　偶然间、淄尘京国,乌衣门第　有酒惟浇赵州土,谁会成生此意　不信道、遂成知己　青眼高歌俱未老　向尊前、拭尽英雄泪　君不见,月如水　共君此夜须沉醉　且由他、娥眉谣诼,古今同忌　身世悠悠何足问,冷笑置之而已　寻思起、从头翻悔　一日心期千劫在　后身缘、恐结他生里　然诺重,君须记.--